Alice Mogwe

**Alice Bahumi Mogwe** o o tshotsweng ka ngwaga wa 1961 kgwedi ya Tlhakole e le malatsi a lesome le bone, ke molwela ditshwanelo ebile ke mmueledi wa kwa lefatsheng la Botswana. Ke mosimolodisi ebile e le mokaedi wa lekgotla la ditshwanelo tsa batho le le bidiwang Ditshwanelo.

Ka ngwaga wa 2019, o ne a tlhophiwa go nna tautona wa lekgotla la International Federation for Human Rights dingwaga di le tharo. Tiro ya ga Mogwe e itebagantse le go sireletsa kgololesego ya sepolotiki, go emisa molao wa katlholeloloso, le go tlhomamisa ditshwanelo tsa bomme, bana, batho ba ba ratanang ka bong bo bo tshwanang, babereki ba mo lwapeng, batshabi le bajaki.

## Thuto le kgodiso ya gagwe
Alice Mogwe o tsholetswe kwa motseng wa Molepolole kwa lefatsheng la Botswana ka ngwaga wa 1961. O simolotse dithuto tsa gagwe tse dikgolwane tsa ithutelo tiro kwa Aforika Borwa ka nako ya mmuso wa tlhaolele kwa University ya Cape Town. Morago ga go aloga ka degree ya Botaki ka 1982 le ya molao ka 1985, o ne a fuduela kwa England go dira dithuto tsa master of law kwa University ya Kent ka ngwaga wa 1990.

## Tsa mmereko
Morago ga go boela Botswana, Mogwe o ne a simolola tiro ya gagwe e le mmueledi wa ditshwanelo tsa batho, a nna mosimolodisi wa lekgotla la Women and Law in Southern Africa.

Ka ngwaga wa 1993 o ne a simolola lekgotla la ditshwanelo le le bidiwang Ditshwanelo, le a tsweletseng ka go le kaela. Lekgotla leo le le itsegeng gape ka Botswana Centre for Human Rights le fa dithuso tsa semolao le bo le buelela ditshwanelo tsa batho.

Tiro ya gagwe ya ditshwanelo kwa lekgotleng la Ditshwanelo e akaretsa go ema nokeng ditshwanelo tsa ditlhopha kgotsa merafe ya ntlha go nna Botswana jaaka Basarwa. O itsege ka go simolodisa dintwa tsa semolao kgatlhanong le katlholeloloso le go bosediwa gae ga batshabi.

Mogwe o simolodisitse a bo a bereka le makgotla a mangwe a selegae mo Botswana, a akaretsa Domestic Workers Foundation le Botswana Labor Migrants Association. O berekile gape e le moeladilotlhoko wa ditlhopho mo Botswana gape e le modulasetilo wa Tanzania Elections Watch (a thusana le o mongwe).

Mogwe ke leloko la Anglican Peace and Justice Network. Fa a santse a simolola tiro, o ne a nna moemedi wa World Council of Churches.

Ka ngwaga wa 2019, Mogwe o ne a tlhophiwa go nna tautona wa International Federation for Human Rights (FIDH) e e leng lekgotla le legolo la ditshwanelo le le ikemetseng ka nosi. Nako ya gagwe ya dingwa tse tharo e fedile ka ngwaga wa 2022. O berekile e le mothusa mokwaledi-mogolo,a  tloga a nna mokwaledi-mogolo wa lekgotla leo. Mogwe o berekile makgetho a le mabedi mo lekgotleng la International Service for Human Rights.

## Dietsele le tlotla

* Seetsele sa FES Human Rights Award ka 2021
* Mpho ya ditshwanelo ya Commission Nationale Consultative des Droits de l'Homme (CNCDH) ka ngwaga wa 2012
* Seetsele sa David Rockefeller Bridging Leadership Award ka 2010
* Tlotla ya go tsaya karolo mo Vanguard Women e le moeteledipele wa Botswana
* Chevalier de l'Ordre National du Merite a e neelwa ke ba puso ya France ka 2005.

## Dikgatiso

* Mogwe, A. (1994). Human Rights in Botswana: Feminism, Oppression, and "Integration". *Alternatives*, 19(2), 189-193
* Mogwe,A.L.I.C.E.,& Melville, I.N.G.R.I.D. (2012). Human dignity and democracy. A *Fine Balance: Assessing the Quality of Governance in Botswana*, 89-99.
* Mogwe, A. (1992). Botswana: Abortion 'debate'dynamics. *Agenda*,8(12); 41-43.

## Kitso tlaleletso

* Alice Mogwe at Academia.edu

## Metswedi